EkBass/fiwiki-20250220-pages-articles huggingface dataset:
Sztutowo

Sztutowo on maalaiskunta Nowy Dwórin piirikunnassa Puolassa. Sen arvioitu väkiluku oli vuoden 2019 lopussa 3 634. Nowy Dwórin piirikunnan asukkaista 10,1 prosenttia asuu Sztutowon kunnassa ja sen pinta-alasta 16,6 prosenttia kuuluu Sztutowon kuntaan. Kylät Sztutowon kunnassa ovat Groszkowo, Kobyla Kępa, Kąty Rybackie, Płonina, Sztutowo sekä Łaszka. Vuoden 2019 lopussa 50,2 prosenttia Sztutowon asukkaista oli naispuolisia ja 49,8 prosenttia miespuolisia. Alle 18-vuotiaat muodostivat 17,9 prosenttia kylän väestöstä, työikäiset 61,7 prosenttia ja eläkeikäiset 20,4 prosenttia väestön keski-iän ollessa 40,6 vuotta. Vuonna 2019 Sztutowon kunnassa syntyi 29 lasta. == Katso myös == * Stutthofin keskitysleiri == Lähteet == == Aiheesta muualla == Luokka:Puolan kunnat Luokka:Pommerin voivodikunta
Nowy Dwórin piirikunta (Pommerin voivodikunta)

Nowy Dwórin piirikunta () on Puolan piirikunta Pommerin voivodikunnassa. Sen väkiluku oli vuoden 2019 lopussa 35 580\. Piirikunta jakautuu Krynica Morskan kaupunkikuntaan ja neljään maalaiskuntaan (Nowy Dwór Gdański, Ostaszewo, Stegna sekä Sztutowo). Hallinnollinen keskus on Nowy Dwór Gdańskin kaupunki. Nowy Dwórin piirikunnan pinta-alasta 26,1 prosenttia oli metsän peitossa vuonna 2018. Nowy Dwórin piirikunnan työttömyysaste oli vuoden 2018 lopussa 11,5 prosenttia. Luku on huomattavan suuri koko Puolan työttömyysasteeseen verrattuna. Vuoden 2019 lopussa Nowy Dwórin piirikunnassa oli 35 580 asukasta, joista 50,3 prosenttia naispuolisia ja 49,7 prosenttia miespuolisia. Puolan väestönlaskennassa 2011 väkiluvun laskettiin olevan 55 082 ja sen ennakoidaan vuoteen 2050 mennessä pienenevän 29 994 asukkaaseen. Alle 18-vuotiaiden osuus piirikunnan väestöstä oli vuoden 2019 lopussa 18 prosenttia, työikäisten 62 prosenttia ja eläkeikäisten 20 prosenttia väestön keski-iän ollessa 41 vuotta. Elävänä syntyi vuonna 2019 yhteensä 323 lasta. == Lähteet == Luokka:Pommerin piirikunnat
Lambidou

Lambidou on maalaiskunta ja sen keskuskylä Kayesin alueen Diéman piirissä Malissa. Se sijaitsee 65 kilometriä Diémasta lounaaseen. Kunnassa on 14 800 ja kylässä 9 300 asukasta (vuonna 2009). Lambidoun kunnan pinta-ala on noin 333 neliökilometriä. Se rajoittuu lännessä Diéman piirin Diéouran, pohjoisessa Diangounté Camaran, idässä Madiga Sackon ja Fataon sekä etelässä Kitan piirin Guémoukouraban, Djougounin ja Séféto Nordin kuntiin. Seutu kuuluu Sahelin vyöhykkeeseen. Pinnanmuodostusta leimaavat tasanko sekä kaakon ja lännen ylängöt. Kasvillisuus on savannia ja pensasaroa. Kuntaan kuulu neljä kylää. Asukkaat ovat soninkeja, bambaroita, mandinkoja, fulbeja ja maureja. Lambidoun kautta kulkee Kitan ja Nioron välinen maantie. Väestön pääelinkeinot ovat maanviljely ja karjanhoito. Tärkeimmät viljelykasvit ovat hirssi, durra, maapähkinä, maissi ja lehmänpapu. Tuotantoeläimiä ovat naudat, lampaat, vuohet, aasit ja hevoset. Lisäksi harjoitetaan kaupankäyntiä ja käsityöammatteja. Lambidoussa pidetään viikoittaiset markkinat. Palveluihin kuuluu neljä alakoulua, yläkoulu, kolme koraanikoulua, kunnallinen terveyskeskus, synnytyslaitos ja sairastupa. Vesihuolto kattaa 62 prosenttia tarpeesta. ==Lähteet== Luokka:Diéman piiri Luokka:Malin kunnat
Tuliokakrotti

Tuliokakrotti (Thymichthys politus) on okakrottien heimoon kuuluva krottikalalaji. Se kasvaa noin 9 cm pitkäksi. Tuliokakrotista on kaksi värimuotoa: kirkkaanpunainen ja kellertävä. Tuliokakrotti on äärimmäisen uhanalainen. Sen harvinaistumisen kaikkia syitä ei ole selvitetty, mutta ainakin siihen on vaikuttanut elinympäristön huononeminen, sopivien kutualustojen väheneminen ja veden saastuminen. == Lähteet == Luokka:Krottikalat Luokka:Uhanalaiset kalat Luokka:Äärimmäisen uhanalaiset lajit
Muroran

Muroran () on Japanin kaupunki Hokkaidōn saarella Hokkaidōn prefektuurissa. Se on Hokkaidōn lounaisosassa sijaitsevan Iburin yleiskehitystoimiston pääkaupunki. Kaupunki on rakentunut Etomon niemimaalle Tyynenmeren Uchiuranlahden suulle. Muroranissa on 81 666 asukasta (marraskuussa 2020) ja sen pinta-ala on 80,88 neliökilometriä. Muroranin nimi on peräisin ainun kielen sanasta morueran(i), joka tarkoittaa loivasti alaspäin viettävää rinnettä. Muroranilla on hyvä luonnonsatama, ja japanilainen asutus alueella alkoikin jo varhain, 1600-luvun vaihteessa. 1700-luvun loppuun saakka paikkakunta oli Matsumaen daimiokunnan hallussa. Meiji-restauraation jälkeen 1800-luvun lopulla Hokkaidōn kolonisaatio vauhdittui, ja 1890-luvulla Muroranista tuli sinne rakennetun rautatien ansiosta Yūbarivuorilta louhitun kivihiilen vientisatama. 1900-luvun alussa Muroraniin perustettiin suuri terästehdas, sittemmin myös öljynjalostamoja, telakoita ja sementtiteollisuutta. Kaupunkioikeudet Muroran sai vuonna 1922. Muroranin satama on luokiteltu tärkeäksi kansainväliseksi satamaksi, ja sieltä on säännöllistä konttiliikennettä Etelä-Korean Busaniin. 1970-luvun jälkeen sen suhteellinen merkitys on kuitenkin laskenut, kun läheiseen Tomakomaihin valmistui suuri teollisuussatama. 1990-luvulta lähtien kaupunkiin on sijoittunut myös korkeateknologista teollisuutta. Muroranin nähtävyyksiä ovat Etomon niemimaan maisema-alueet, kuten Sokuryōvuori, Chikiunniemi ja Masuichihaman rannikko. Kaupungissa toimii Muroranin teknillinen korkeakoulu. Kaupunkia palvelee JR Hokkaidōn Muroran-päälinja. == Kuvia == Tiedosto:Mt WASHIBETSU 1.JPG|Muroranin terästehdas, Washibetsuvuori Tiedosto:Masuichi Beach 01.jpg|Etomon niemimaan rannikkoa, Masuichihama Tiedosto:室蘭工業大学.jpg|Muroranin teknillinen korkeakoulu Tiedosto:Muroran eki.jpg|Muroranin rautatieaseman ympäristöä vuonna 1976 Tiedosto:Muroran station 20170709.jpg|Muroranin rautatieasema == Lähteet == == Aiheesta muualla == * Kaupungin internetsivut Luokka:Hokkaidōn prefektuurin kaupungit
Indonesian ilmavoimat

Indonesian ilmavoimat vastaa Indonesian ilmapuolustuksesta. Ilmavoimat perustettiin 9. huhtikuuta 1946. Nykyään Indonesian ilmavoimilla on muun muassa Suhoin Su-27- ja Su-30-suihkuhävittäjiä. == Lähteet == == Aiheesta muualla == Luokka:Indonesian asevoimat Luokka:Ilmavoimat
Rambucourt

Rambucourt on kunta Koillis-Ranskassa Meusen departementissa Grand Estin alueella. Kunnassa asui 189 asukasta vuonna 2017 ja sen pinta-ala on 14,86 neliökilometriä. Rambucourtin väkiluku on kasvanut 13 asukkaalla vuodesta 2007, jolloin kunnassa asui 176 asukasta. Vuonna 2012 kunnan väkiluku oli 195, eli siellä asui kuusi asukasta enemmän kuin vuoden 2017 väestönlaskennassa. == Lähteet == == Aiheesta muualla == Luokka:Meusen kunnat
Johor (joki)

Johor () on joki Malesiassa Malakan niemimaan eteläisimmässä Johorin osavaltiossa. Sen kulkusuunta on pohjoisesta etelään. Joen pituus on noin 123 kilometriä. Valuma-alueen korkein vuori on yli kilometrin korkeuteen kohoava Belumut. Itse joki saa alkunsa Gemuruth-vuorelta noin 110 metrin korkeudelta merenpinnasta ja se laskee Intian valtamereen Singaporen itäosan kohdalla, ja osa sen vedestä kääntyy länteen Johorensalmeen. Joki on tulvinut vakavasti vuodenvaihteessa 2006–2007. == Lähteet == Luokka:Malesian joet
Havu (etunimi)

Havu on suomalainen luontoaiheinen etunimi. Sitä on annettu sekä tytöille että pojille, mutta jälkimmäisillä se on ollut selvästi yleisempi. Digi- ja väestötietoviraston mukaan Havu on vuoteen 2020 mennessä ollut virallisena etunimenä 108 miehellä tai pojalla. Havu-nimisiä naisia tai tyttöjä on tilastoitu kymmenkunta. Havu on etunimenä verrattain uusi tulokas. Ennen 1980-lukua Suomessa ei tiettävästi ole ollut kirjoilla yhtäkään tämännimistä henkilöä. Suurin osa Havuista on syntynyt vasta 2010-luvulla. Havulla ei ole nimipäivää almanakassa. ==Lähteet== Luokka:Etunimet
Lohjan kirkkokuoro

Lohjan kirkkokuoro on Uudellamaalla Lohjan seurakunnassa toimiva kirkkokuoro. Lohjan kirkkokuoro on yksi Suomen vanhimpia kirkkokuoroja; kuoro on perustettu noin vuonna 1890. == Historia == Perimätiedon mukaan Lohjan kirkkokuoron toiminta sai alkunsa Lohjan pappilaan kerääntyneen hoosiannakuoron kokoontuessa laulamaan hengellisiä lauluja. Ensimmäiset kirjalliset lähteet kuorosta löytyvät 28.7.1889, jolloin mainitaan Lohjan Pyhän Laurin kirkossa pidetyssä konsertissa esiintyneen seurakunnan kuoro kirkkokonsertin yhteydessä. Kirkkokuoron taloutta hoidettiin pääasiassa kuorolaisilta kerättyjen avustusten muodossa. Lohjan kirkkokuoron nimi on vaihdellut vuosien saatossa, mutta voidaan katsoa, että kuoro on kuitenkin ollut nimestä huolimatta sama Lohjan kirkkokuoro. Esimerkiksi Lohjan Hengellinen Sekakuoro alkoi toimia Lohjan kirkkokuorona vuonna 1936. === Sota-aika === Kuorotoiminta hiipui sotavuosina 1939-1945. Seurakunnan tilaisuuksia ei Lohjalla aina järjestetty lainkaan esimerkiksi ilmapommitusvaaran takia. Lohjan kirkkokuoro osallistui kaikkien sankarivainajien hautajaisiin kuitenkin. == Lohjan kirkkokuoron johtajat == * Viktor Alexander Sundblad 1890-1895 * Karl Fredrik Kylander 1895-1927 * Antero Lintuniemi 1927-1936 * Väinö Leppävuori 1936-1950 * Antero Lintuniemi 1950-1966 * Erkki Muukkonen 1966-1968 * Olavi Nieminen 1968-1981 * Reino Karppinen 1981-1988 * Erkki Muukkonen 1989-1996 * Kaija Soini 1996-2003 * Harri Kerko 2003-2005 * Timo Saario 2005- == Lohjan kirkkokuoro Ry:n puheenjohtajat == * Aaro Takalo-Eskola 1970-1975 * Saara Huotari 1975-1977 * Maia Koivisto 1977-1978 * Pauli Koskinen 1979-1980 * Seppo Vuolas/Matti Juurinen 1980-1981 * Mai-Liisa Metsälä 1981-1988 * Saara Huotari 1988-1993 * Mai-Liisa Metsälä 1993-1996 * Maia Koivisto 1996-2002 * Heikki Anttila 2002- == Merkittäviä esiintymisiä == * Lohjan seurakunnan 600-vuotisjuhlat 10.8-12.8.1923 * Lohjan seurakunnan 650-vuotisjuhlat 26.-27.6.1953 * Lohjan Pyhän Laurin kirkon 500-vuotisjuhlat 9.8.1987 * Vihti 500 vuotta ja Vihdin kirkon 235-vuotisjuhlat 30.9.2007 == Lähteet == Luokka:Lohjan kulttuuri Luokka:Suomalaiset kuorot
Pauni (Lohjan kylä)

Pauni () on kylä Lohjalla Uudellamaalla. Pauni sijaitsee Lohjan koillisosassa Lohjan ja Siuntion rajalla. Paunin naapurikyliä ovat muun muassa Uusikylä, Immula ja Herrdal. Paunista on matkaa Lohjan asemalle noin 2 kilometriä ja Lohjan keskustaan noin 6 kilometriä. Paunissa toimii Immula-Paunin kyläyhdistys Ry. == Historia == Paunilla oli kolme itsenäistä taloa jo keskiajalla, jotka Ruotsin kuningas Kustaa Vaasa antoi rälssiksi Suitian kartanon Flemingille vuonna 1541. Nämä talot ovat Momma, Kana ja Pässi. Kana ja Pässi perustettiin myöhemmin kruunulle kun taas Momma säilytti rälssiluonteensa. Paunin kylän läpi virtaava Kivikoskenpuro on ollut aikoinaan tärkeä kulkureitti niin ihmisille kuin tavaroillekin. Kivikoskenpuroa pitkin on päässyt Siuntion halki muinaisille markkinoille Pikkalan satamaan, josta oli erinomaiset yhteydet aina Viroon asti. Paunin kylä tunnettiin yhtenä Suomen viimeisistä raittikylistä. Raittikylä tarkoittaa, että kylän talot ja talousrakennukset sijaitsivat aivan vieri vieressä kylätien varressa isojakoon asti vallinneen tavan mukaisesti. Paunin raittikylä tuhoutui miltei kokonaan, kun kylätietä levennettiin ja oiottiin vuosina 1994–1996. Tällöin liian lähellä tietä sijainneita rakennuksia purettiin. Paunin kylässä on jäljellä vielä yksi vanha riihi, joka on suojeltu. Momman tilalla oli viinanpoltto- oikeus vuoteen 1866 asti. Viinatupa on Paunin kylässä edelleen olemassa pienen mäen päällä kylänraitin varrella. == Lähteet == Luokka:Lohjan kylät
Stusnäs

Stusnäs on maarekisterikylä Kemiönsaaren kunnassa. Kylä sijaitsee kunnan länsiosassa Dragsfjärdissä. Stusnäs muodostuu kylän kantatilan Västergårdin maista. Kylässä on kantatilan lisäksi muutama 1930-luvun merenrantahuvila. Stusnäs sijaitsee Genbölen pohjoispuolella Norrfjärdenin itärannalla. Osa kylän rannoista on suojeltu. Valtaosa Stusnäsin alueesta on metsää peltojen sijoittuessa Västergårdin ympärille. ==Lähteet== Luokka:Dragsfjärdin kylät
Nayoro

Nayoro () on Japanin kaupunki Hokkaidōn saarella Hokkaidōn prefektuurissa. Se sijaitsee Kamikawan yleiskehitystoimiston alueella Hokkaidōn pohjoisosassa. Kaupunki on rakentunut Nayoron allaslaaksoon lähelle Nayoro- ja Teshiojokien yhtymäkohtaa. Idässä sen alue nousee Kitamivuorille, lännessä Teshiovuorille. Nayorossa on 27 092 asukasta (marraskuussa 2020) ja sen pinta-ala on 535,20 neliökilometriä. Nayoron nimi on peräisin ainun kielestä ja tarkoittaa joen suuta. Japanilaisten uudisasutus alueella alkoi vuonna 1900, ja paikkakunta kasvoi nopeasti sinne muutamaa vuotta myöhemmin valmistuneen rautatien ansiosta. Seutu raivattiin pian riisinvijelyn käyttöön. Kaupunkioikeudet Nayorolle myönnettiin vuonna 1956. Kaupungissa on paperi- ja puuteollisuutta sekä meijereitä. Ympäröivällä maaseutualueella riisin merkitys viljelykasvina on vähentynyt, ja jäljellä olevilla riisipelloilla viljellään tahmariisiä (mochigome). Riisin lisäksi seudulla tuotetaan myös vihanneksia, maitoa ja lihaa. Lisäksi kaupungissa toimii valtiollinen lääkekasvien tutkimuskeskus. Nayoro laajeni huomattavasti vuonna 2006, kun siihen liitettiin Fūrenin maaseutukaupunki. Nayoron koillisosassa Piyashirivuorella on Piyashirivuoren laskettelukeskus. Vuori tunnetaan myös näköalastaan. Osa kaupungin lounaisosasta kuuluu vuorostaan Shumarinain prefektuurin luonnonpuistoon. Nayoroa palvelee JR Hokkaidōn Sōya-päälinja. == Kuvia == Tiedosto:Nayoro Church.jpg|Nayoron kirkko Tiedosto:Piyashiri.JPG|Piyashirivuoren hyppyrimäki Tiedosto:Nayoro eki.jpg|Nayoron keskustaa vuoden 1977 ilmakuvassa Tiedosto:Nayoro Station 20110825.jpg|Nayoron rautatieasema == Lähteet == == Aiheesta muualla == * Kaupungin internetsivut Luokka:Hokkaidōn prefektuurin kaupungit
Luettelo tunnetuista kuhmolaisista

Tämä artikkeli on luettelo tunnetuista kuhmolaisista. * Eljas Ahtonen, "Väinämöisen malli" * Irma Hannula, lastenkirjailija * Bertta Haverinen, kirjailija * Jari Haverinen, pikajuoksija * Renne Haverinen, kruununtorppari * Antero Heikkinen, filosofian tohtori * Ville Heikkinen, luontovalokuvaaja * Arttu Heikkinen, jääkiekkoilija * Unto Heikura, kirjailija * Eero Holopainen, professori * Heikki Huotari, taidemaalari * Soili Huotari, moniottelija * Voitto Huotari, piispa * Tuomas Kettunen, poliitikko * Saku Kinnunen, jääkiekkoilija * Aleksi Klemetti, jääkiekkoilija * Sanna "Litku" Klemetti, muusikko * Sirkka Klemetti, kirjailija * Petteri Koivisto, hiihtäjä * Joonas Komulainen, jääkiekkoilija * Minja Koski, laulaja-lauluntekijä, näyttelijä * Seija Kuikka, poliitikko * Anne Kyll%C3%B6nen, moniottelija * Jouni Laaksonen, retkiopaskirjailija * Jenna Laukkanen, uimari * Paula Lehtom%C3%A4ki, poliitikko * Antti Leinonen, valokuvaaja ja kirjailija * Saara Malinen, saarnaaja * Juho Mikkonen, hiihtäjä * Pirjo Määttä, näyttelijä * Johannes Oikarinen, urheiluselostaja * Jussi Parviainen, ohjaaja ja tuottaja * Janne Pesonen, jääkiekkoilija * Paavo Pulkkinen, maanviljelijä * Paavo Puurunen, ampumahiihtäjä * Eemil P%C3%A4%C3%A4kk%C3%B6nen, poliitikko * Antti P%C3%A4%C3%A4kk%C3%B6nen, näyttelijä * Markku P%C3%A4%C3%A4kk%C3%B6nen, taidemaalari * Seppo P%C3%A4%C3%A4kk%C3%B6nen, näyttelijä * Matti Rusanen, pikajuoksija * Giulia Santelli, yrittäjä, kääntäjä, kulttuurivälittäjä ja opettaja * Mikael Soininen, kasvatustieteilijä ja poliitikko * Ulla Tapaninen, näyttelijä * Tiina Forsby, "JaloTiina", Portion Boys yhtyeen laulaja ja tunnelmannostattaja * Erkki Tuominen, kirjailija * Markku Uhlb%C3%A4ck, laulaja * Martti V%C3%A4is%C3%A4nen, kirjailija * Heikki Westerinen, shakinpelaaja ==Lähteet== Luokka:Kuhmo Luokka:Luettelot henkilöistä kaupungin mukaan
Aruna Irani

Aruna Irani (s. 18. elokuuta 1946 Bombay) on intialainen näyttelijä, joka on työskennellyt elokuvissa ja televisiossa. Hän voitti parhaan naissivuosan Filmfare Awards -palkinnot elokuvista Pet Pyaar Aur Paap (1984) ja Beta (1992) sekä elämäntyöpalkinnon vuonna 2012. Irani meni naimisiin elokuvaohjaaja Kuku Kohlin kanssa vuonna 1990. == Valikoitu filmografia == * Caravan (1971) * Bombay to Goa (1972) * Bobby (1973) * Khoon Pasina (1977) * Jaani Dushman (1979) * Qurbani (1980) * Tohfa (1984) * ChaalBaaz (1989) * Beta (1992) * Dil To Pagal Hai (1997) * Hum Tumhare Hain Sanam (2002) == Palkinnot == * Filmfare Awards ** 1985: Paras naissivuosa – Pet Pyaar Aur Paap ** 1993: Paras naissivuosa – Beta ** 2012: Elämäntyöpalkinto == Lähteet == == Aiheesta muualla == * * Luokka:Intialaiset näyttelijät Luokka:Vuonna 1946 syntyneet Luokka:Elävät henkilöt
Manu Kuisma

Manu Kuisma (s. 26. marraskuuta 1997) on suomalainen futsalpelaaja, joka edustaa Futsal-Liigassa pelaavaa seuraa Futsal Mad Max. Pelaajaprofiililtaan Kuisma on laitapelaaja. == Lähteet == Luokka:Suomalaiset futsalpelaajat Luokka:Vuonna 1997 syntyneet Luokka:Elävät henkilöt
Atte Ekholm

Atte Ekholm (s. 14. tammikuuta 1998) on suomalainen futsalpelaaja, joka edustaa Futsal-Liigassa pelaavaa seuraa Futsal Mad Max. Pelaajaprofiililtaan Ekholm on laitapelaaja. == Lähteet == Luokka:Suomalaiset futsalpelaajat Luokka:Vuonna 1997 syntyneet Luokka:Elävät henkilöt
Kristangin kieli

Kristang, tai Malakan kreoliportugali, on portugaliin perustuva kreolikieli, jota puhutaan Malakansalmen ympäristössä. Se on hyvin lähellä Macaolla puhuttavaa patuán kieltä sekä Timorin pidginiä. Kielellä on noin 2150 puhujaa. Kielen nimi, kristang, viittaa sen puhujien uskontoon: kristinuskoon. Täydellinen nimi Papia Kristang tarkoittaa "kristittyä puhetta". Malaijiksi kielen nimi on bahasa serani eli "katolisen kirkon kieli" tai bahasa geragau eli "katkarapukieli". Portugaliksi kielen nimi on Malaqueiro, Malaquense, Malaquês, Malaquenho tai o dialecto Português de Malaca. Malesian ollessa Ison-Britannian siirtokunta ja englannin kielen vakiinnuttua, monet kreoliväestöön kuuluvat alkoivat opettelemaan kristangia, jotta heidät laskettaisiin bumiputriksi (etnisiksi malaijilaisiksi) tiettyjen etujen saamiseksi. Singaporelainen Kodrah Kristang -projekti pyrkii elvyttämään kristangia järjestämällä kielikursseja, äänittämällä cover-lauluja kristangiksi ja aktivoimalla etenkin nuoria. Kieleen on keksitty sanoja uusille asioille. Kristangia puhuu Singaporessa sujuvasti arviolta vain 50 ihmistä.. Kaupunkivaltiossa ei kuitenkaan pidetä virallisia tilastoja kristangin puhujien määrästä. == Fonologia == === Vokaalit === Etinen Keskinen Takainen Suppea i u Puolisuppea e o Välinen ɛ ə ɔ Avoin a Lähde: === Konsonantit === Bilabiaali Labiodentaali Alveodentaali Alveolaari Palatoalveolaari Velaari Klusiili b d g Affrikaatta dʑ Frikatiivi (v) z Nasaali m n ɲ ŋ Tremulantti r Likvida l Lähde: == Sanasto == Numerot 1–10 kristangiksi: 1 2 3 4 5 6 7 8 9 10 ngua dos tres kuatu singku sez seti oitu novi dez Persoonapronominit kristangiksi: Yksikkö Monikko I pers. yo nus II pers. bos bolotu III pers. eli olotu == Lähteet == == Aiheesta muualla == * Kodrah Kristang -verkoston kotisivut Luokka:Malesian kielet Luokka:Singaporen kielet Luokka:Uhanalaiset kielet Luokka:Portugalin kreolit
Suomenselkä (kunta)

Suomenselkä oli 1. tammikuuta 2022 perustettavaksi suunniteltu kunta, jonka alueen oli alun perin tarkoitus muodostua nykyisistä Kannonkosken, Karstulan, Kivijärven ja Kyyjärven kunnista. Syynä erityisen kuntajakoselvityksen käynnistämiseen oli Kyyjärven ajautuminen kriisikunnaksi. Alkujaan kuntaliitosselvitykseen pyydettiin mukaan myös Alajärveä ja Perhoa. Suomenselän kunnan väkiluku olisi noin 7 700 ja pinta-ala 2 582,57 km². Muodostettavan kunnan nimi vahvistettiin alueen kuntajakoselvityksen ohjausryhmän kokouksessa 3. joulukuuta 2020. Kotimaisten kielten keskus ei suositellut Suomenselkää kunnan nimeksi, koska nimitys on jo käytössä kyseisiä kuntia paljon laajemman maantieteellisen alueen nimenä. Kuntajakoselvityksen ohjausryhmä valitsi 15. joulukuuta 2020 Suomenselän kunnanjohtajaksi Karstulan kunnanjohtajan Pekka Kanervion. Kaikkien neljän kunnan kunnanvaltuustot äänestivät liitosesityksestä 15. helmikuuta 2021. Karstula, Kivijärvi ja Kyyjärvi hyväksyivät liitosesityksen, Kannonkoski hylkäsi. Asiaa varten oli kuitenkin tehty erillinen kuntajakoselvitys, jonka perusteella esityksen hyväksyneet kolme kuntaa olisivat voineet jatkaa neuvotteluja ilman Kannonkoskea. Karstula ja Kyyjärvi jatkoivat neuvotteluja, mutta sitten Kyyjärven valtuusto hylkäsi liitosesityksen 17. toukokuuta. Karstulan valtuusto sen sijaan olisi ollut valmis liitokseen. Myös Kyyjärven pakkoliitos oli ollut aiemmin esillä kunnan taloustilanteen takia, mutta valtiovarainministeriön mukaan kunnan talousnäkymät olivat liitosneuvotteluiden aikana muuttuneet, eikä pakkoliitosta enää pidetty tarpeellisena. Ministeriö kuitenkin seuraa yhä kriisikunnaksi luetun Kyyjärven tilanteen kehittymistä. Suomenselän naapurikuntia olisivat alkuperäisen liitosesityksen mukaan olleet Alajärvi, Soini, Perho, Kinnula, Viitasaari, Saarijärvi ja Äänekoski. == Kunnat == Vaakuna Kunta Pinta-ala km² Väkiluku (2019) Kannonkoski 549,88 1 339 Karstula 963,2 3 949 Kivijärvi 599,88 1 096 Kyyjärvi 469,61 1 313 Suomenselkä 2 582,57 7 697 Suomenselkä olisi ollut pinta-alaltaan Keski-Suomen maakunnan suurin kunta, mutta sen väestö olisi kattanut vain noin 2,8 prosenttia koko maakunnan asukasluvusta. ==Lähteet== * Luokka:Seulonnan keskeiset artikkelit Luokka:Toteutumattomat kuntasuunnitelmat
Yeougaksibyeol

Yeougaksibyeol (, ) on televisioyhtiö SBS:n esittämä eteläkorealainen draamasarja. Sen päärooleissa ovat Lee Je-hoon, Chae Soo-bin, Lee Dong-gun ja Kim Ji-soo. == Aiheesta muualla == * Viralliset kotisivut Luokka:2010-luvun eteläkorealaiset draamasarjat Luokka:SBS:n televisiosarjat
Boksuga dorawatda

Boksuga dorawatda (, ) on televisioyhtiö SBS:n esittämä eteläkorealainen draamasarja. Sen päärooleissa ovat Yoo Seung-ho, Jo Bo-ah ja Kwak Dong-yeon. == Aiheesta muualla == * Viralliset kotisivut Luokka:2010-luvun eteläkorealaiset draamasarjat Luokka:Eteläkorealaiset komediasarjat Luokka:SBS:n televisiosarjat
Nangman doctor Kim Sa-bu

Nangman doctor Kim Sa-bu (, ) on televisioyhtiö SBS:n esittämä eteläkorealainen draamasarja. Sen päärooleissa ovat Han Suk-kyu, Yoo Yeon-seok ja Seo Hyun-jin. == Aiheesta muualla == * Viralliset kotisivut Luokka:2010-luvun eteläkorealaiset draamasarjat Luokka:Eteläkorealaiset sairaalasarjat Luokka:SBS:n televisiosarjat
Nangman doctor Kim Sa-bu 2

Nangman doctor Kim Sa-bu 2 (, ) on televisioyhtiö SBS:n esittämä eteläkorealainen draamasarja. Sen päärooleissa ovat Han Suk-kyu, Ahn Hyo-seop, Lee Sung-kyung ja Kim Joo-hun == Aiheesta muualla == * Viralliset kotisivut Luokka:Eteläkorealaiset draamasarjat Luokka:2020-luvun televisiosarjat Luokka:Eteläkorealaiset sairaalasarjat Luokka:SBS:n televisiosarjat
Nalssiga joeumyeon chajagagesseoyo

Nalssiga joeumyeon chajagagesseoyo (, ) on televisioyhtiö JTBC:n esittämä eteläkorealainen draamasarja. Sen päärooleissa ovat Seo Kang-joon ja Park Min- young. == Aiheesta muualla == * Viralliset kotisivut Luokka:Eteläkorealaiset draamasarjat Luokka:2020-luvun televisiosarjat Luokka:JTBC:n televisiosarjat
La reina del flow

La reina del flow on televisioyhtiö Caracol Televisiónin esittämä kolumbialainen televisiosarja. Sen päärooleissa ovat Carolina Ramírez, Andrés Sandoval ja Carlos Torres. Suomessa sarja alkoi samanaikaisesti Netflixissä. == Aiheesta muualla == * Virallinen sivusto Luokka:2010-luvun draamasarjat Luokka:2020-luvun draamasarjat Luokka:Kolumbialaiset televisiosarjat Luokka:Caracol Televisiónin telenovelat
Yishun

Yishun (aikaisemmin tunnettu nimellä Nee Soon) on lähiö Singaporessa. Vuonna 2019 Yishunissa oli 243 290 asukasta, ja sen pinta-ala oli 43,19 km2. Yishun kuuluu niin sanottuun Singaporen ”uusien kaupunkien” ryhmään, johon kuuluvat myös Woodlands ja Tampines. Yishunin rajanaapureita ovat pohjoisessa Simpang ja Sembawang, lännessä Mandai, etelässä Ang Mo Kio, kaakossa Central Catchment Nature Reserve (CCNR) sekä idässä Seletar ja Sengkang. Yishunissa sijaitsee vuonna 1988 avattu Yishunin metroasema. == Lähteet == == Aiheesta muualla == Luokka:Singaporen alueet
Charles Louis Philippe

Charles Louis (Charles-Louis) Philippe (1874–1909) oli ranskalainen kirjailija. Hän osoittaa teoksissaan myötätuntoa vähäosaisia kohtaan. Elinaikanaan hän jäi vaille arvostusta, mutta teoksista tuli suosittuja hänen kuolemansa jälkeen sekä Ranskassa että varsinkin Saksassa.Philippe, Charles Louis, Nordisk familjebok 21. 1915 ==Teokset== * Quatre histoires de pauvre amour, 1897 * La bonne Madeleine et la pauvre Marie, 1898 * La mère et l'enfant, 1899 * Bubu de Montparnasse, 1901 * Le père Perdrix, 1902 * Marie Donadieu, 1905 * Croquignole, 1906 * Dans la petite ville, 1910 == Lähteet == ==Aiheesta muualla== Luokka:Ranskalaiset kirjailijat Luokka:Vuonna 1874 syntyneet Luokka:Vuonna 1909 kuolleet
BL 15 tuuman Mk I

BL 15 tuuman Mk I oli Britannian kuninkaallisen laivaston 42 pituuskaliiperin laivatykki, joka korvasi aiemmin käytössä olleen BL 13,5" 45 pituuskaliiperin tykin taistelulaivojen pääaseena. Tykki oli ensimmäinen brittiläinen 15 tuuman (381 mm) tykki ja se oli samalla tehokkain ja pisimpään käytetty brittiläinen raskas laivatykki. Tykki oli käytössä vuosina 1915-1959\. == Käyttö == Sotalaivat, joille tykkejä asennettiin: *viisi Queen Elizabeth -luokan taistelulaivaa, joihin kuhunkin kahdeksan tykkiä. Kolmen aluksen tykit modernisoitiin Mk I(N):ksi. *viisi Revenge-luokan taistelulaivaa, joihin kuhunkin kahdeksan tykkiä *kaksi Renown-luokan taisteluristeilijää, joihin kumpaankin kuusi tykkiä. Toisen aluksen tykit modernisoitiin Mk I(N):ksi. *taisteluristeilijä HMS Hoodille kahdeksan tykkiä Mk II -asennuksena *kaksi Courageous-luokan taisteluristeilijää, joihin kumpaankin neljä tykkiä *kaksi Erebus-luokan monitoria, joihin kumpaankin kaksi tykkiä *kaksi Marshal Ney -luokan monitoria, joihin kumpaankin kaksi tykkiä *kaksi Roberts-luokan monitoria, joihin kumpaankin kaksi tykkiä. *taistelulaiva HMS Vanguardille kahdeksan tykkiä, jotka siirretty Courageous-luokan aluksilta ja modernisoitu Mk I(N) (RP12):ksi. Rannikkopatterit: *Kaksi rannikkotykkiä ("Clem" ja "Jane") asennettiin 1940 Kentiin lähelle Wanstone Farmia. Tykeillä ammuttiin Englannin kanaalin yli miehitettyyn Ranskaan koko sodan ajan *Viisi tykkiä asennettiin Singaporeen Johoren ja Buona Vistan pattereihin 1930-luvulla == Kuvia == Large_Guns, Imperial War Museum, London - DSC05383.JPG|Kaksi 15-tuumaista tykkiä Lontoossa Imperial War Museumin pihalla Animated gun turret.gif|15-tuumaisen tykin lataaminen yksinkertaisena animaationa. Kranaatit ja ajopanokset nostetaan ammusvarastosta hisseillä tykkitorniin, työnnetään tykinpesään ja ase laukaistaan. WW2 Singapore 15inch shell.jpg|15-tuumainen kranaatti tykkitornin ammuskellarissa Singaporessa toisen maailmansodan aikana WomanCleaning15inchGunRiflingCOW.jpg|15-tuumaisen tykinputken rihlausta puhdistetaan Englannissa Coventryn asetehtaalla ensimmäisen maailmansodan aikana Luokka:Laivatykit Luokka:Rannikkotykit Luokka:Yhdistyneen kuningaskunnan merivoimat
Suwanneen piirikunta

Suwanneen piirikunta () on Yhdysvaltojen Floridan osavaltiossa sijaitseva piirikunta. Sen väkiluku oli 44 417 vuonna 2019. Piirikunnan hallintokeskus on Live Oakin kaupunki. Piirikunta perustettiin 21. joulukuuta 1858. == Lähteet == == Aiheesta muualla == Luokka:Floridan piirikunnat
Gilchristin piirikunta

Gilchristin piirikunta () on Yhdysvaltojen Floridan osavaltiossa sijaitseva piirikunta. Sen väkiluku oli 18 582 vuonna 2019. Piirikunnan hallintokeskus on Trentonin kaupunki. Piirikunta perustettiin 4. joulukuuta 1925. == Lähteet == == Aiheesta muualla == Luokka:Floridan piirikunnat
Ernst Peterson

Ernst Peterson, oikea nimi Ernst Särgava (29. huhtikuuta 1868 – 12. huhtikuuta 1958)Särgava, Ernst, Eesti biograafiline andmebaas ISIK, viitattu 2.9.2021 oli virolainen opettaja ja kirjailija. Hän on naturalistinen kertoja. Hänen tyylissään on lisäksi huomattava opettava ja saarnaava sävy. Tuotannon parhaat saavutukset on koottu teokseen Paised (I–III, 1899–1901), jossa Viron maalaisköyhälistön ja kyläsivistyneistön elämää ja kyläyhteisön sosiaalisia epäkohtia – alempien kurjuutta ja ylempien tekopyhyyttä – on eritelty terävästi, jopa sarkastisesti. Petersonin pääteos on kuitenkin elävä ja laaja novelli Rahvavalgustaja (1904). Se on katkeransävyinen läpileikkaus virolaisesta kauppalayhteiskunnasta ennen vallankumouksia ja uusia virtauksia.Peterson, Ernst. Tietosanakirja osa 11. Tietosanakirja-osakeyhtiö 1922 (Verkossa) ==Teokset== * Paised, I–III, 1899–1901 * Ei iialgi!, 1895 * Rahva-valgustaja, 1904 * Elsa, 1908 * Ennemuistsed jutud lastele, Tallinn: E. Peterson 1909. * Ennemuistsed jutud Reinuvaderist rebasest. Tallinn: E. Peterson 1911 * Jutustused. Tallinn: Mõte 1916 * Sõnajala õis, 1920, näytelmä * Uus miniister. Näidend 3 waatuses * Kogutud teosed 1–3 * Lähme linna kirjutama, oma elu kergendama 1–2 == Lähteet == ==Aiheesta muualla== * W. Grünthal, Virolainen kirjailija Ernst Peterson, Valvoja-Aika 5–6/1928, s. 238–246 Luokka:Virolaiset kirjailijat Luokka:Vuonna 1868 syntyneet Luokka:Vuonna 1958 kuolleet
Luise Otto-Peters

Luise Otto-Peters (1819–1895) oli saksalainen kirjailija, Saksan naisasialiikkeen varsinainen tienraivaaja. Toiminta naisasiassa leimaa hänen kirjailijantyötään.Otto-Peters, Luise. Tietosanakirja osa 11. Tietosanakirja- osakeyhtiö 1922 Otto-Peters on julkaissut yhteiskunnallisia ja kulttuurihistoriallisia teoksia, muun muassa romaaneja Schloss und Fabrik (1846), Nürnberg (1859), Deutsche Wunden (1872), runokokoelmia Lieder eines deutschen Mädchens (1847), Westwärts (1849) ja muita kirjoitelmia, kuten Das Recht der Frauen auf Erwerb (1863), Der Genius des Hauses (1868). Hän julkaisi kahta lehteä, vuosina 1849–1852 Frauen-Zeitung für höhere weibliche Interessen ja vuodesta 1866 Neue Bahnen, joka oli hänen 1865 perustamansa yleisen saksalaisen naisyhdistyksen äänenkannattaja. Otto-Peters oli ensimmäinen saksalainen nainen, joka koetti saada työläisnaisia järjestäytymään, ja hän perusti 1869 Berliiniin työläisnaisten yhdistyksen. == Lähteet == ==Aiheesta muualla== Luokka:Saksalaiset kirjailijat Luokka:Saksalaiset feministit Luokka:Vuonna 1819 syntyneet Luokka:Vuonna 1895 kuolleet
Unionin piirikunta (Florida)

Unionin piirikunta () on Yhdysvaltojen Floridan osavaltiossa sijaitseva piirikunta. Sen väkiluku oli 15 237 vuonna 2019. Piirikunnan hallintokeskus on Lake Butlerin kaupunki. Piirikunta perustettiin 20. toukokuuta 1921. == Lähteet == == Aiheesta muualla == Luokka:Floridan piirikunnat
Clayn piirikunta (Florida)

Clayn piirikunta () on Yhdysvaltojen Floridan osavaltiossa sijaitseva piirikunta. Sen väkiluku oli 219 252 vuonna 2019. Piirikunnan hallintokeskus on Green Cove Springsin kaupunki. Piirikunta perustettiin 31. joulukuuta 1858. == Lähteet == == Aiheesta muualla == Luokka:Floridan piirikunnat
Putnamin piirikunta

Putnamin piirikunta () on yhdeksän yhdysvaltalaisen piirikunnan nimi: * Putnamin piirikunta, Florida * Putnamin piirikunta, Georgia * Putnamin piirikunta, Illinois * Putnamin piirikunta, Indiana * Putnamin piirikunta, Länsi-Virginia * Putnamin piirikunta, Missouri * Putnamin piirikunta, New York * Putnamin piirikunta, Ohio * Putnamin piirikunta, Tennessee
Maarten Maartens

Maarten Maartens, oik. Joost Marius Willem van der Poorten-Schwartz, (15. elokuuta 1858 Amsterdam, Alankomaat – 1915Maarten Maartens. Tietosanakirja osa 11. Tietosanakirja-osakeyhtiö 1922) oli hollantilainen kirjailija, joka kirjoitti englanniksi. Hän opiskeli juridiikkaa Utrechtin yliopistossa ja sai 1883 tohtorin arvon. Hän oli dosenttina Utrechtissa, mutta keskittyi kuitenkin kirjoittamiseen Algeriassa ja Rivieralla ja maatilallaan lähellä Doornia Hollannissa. Psykologisissa romaaneissa hän kuvaa silloista hollantilaista elämää. Poorten-Schwartz, Joost Marius Willem van der Nordisk familjebok 33. 1922 ==Teokset== ===Suomennettu teos=== * Jan Hunkumin rahat, Helsinki: Emil Vainio 1907. Sarja: Helsingin kaiun kertomuskokoelma, 6. ===Muut=== * The sin of Joost Aveling (1889) * An old maid’s love (1891) * A question of taste (1892) * God’s fool (1893) * The greater glory (1894) * My lady nobody (1895) * Her memory (1898) * Some women I have known (1901) * My poor relations (1903) * Dorothea (1904) * The healers (1906) * The women’s victory (1906) * The new religion (1907) * Brothers all (1909) * Harmen Pols peasant (1910) * Eve (1912). == Lähteet == ==Aiheesta muualla== Luokka:Alankomaalaiset kirjailijat Luokka:Englanninkieliset kirjailijat Luokka:Vuonna 1858 syntyneet Luokka:Vuonna 1915 kuolleet
Jakob Mändmets

Jakob Mändmets (1871–1930Jakob Mändmets, Eesti biograafiline andmebaas ISIK, viitattu 8.12.2020 ) oli realismiin kallistuva virolainen kirjailija. Mändmetsin teosten henkilöt ovat peräisin kylien ja kauppaloiden henkisestä ilmapiiristä ja esittävät niiden henkistä elämää. Mändmetsin ongelmat ovat laadultaan enemmän yhteiskunnallisia kuin psykologisia, hänen kirjallinen tyylinsä on pikemminkin kansantyylin taidokasta jäljittelyä kuin taiteellista.Mändmets, Jakob. Tietosanakirja osa 11. Tietosanakirja-osakeyhtiö 1922 Mändmetsin tekstejä on julkaistu suomeksi antologiassa Eestiläinen novelli (toim. Heino Puhvel, Perioodika 1979) ==Teokset== * Lepituse ingel, 1899 * Koduküla vainult, 1900 * Nina rannalt, 1900 * Oma ôuest, 1900 * Sala süüdlane , 1900 * Ôitsiliste jutud, 1901 * Tont, 1902 * Pilpad, 1902 * Rasked patud, 1902 * Vana käsikiri, 1904 * Tulesse, 1906 * Isa talus, 1913 * Meri, 1914 * Viirastused, * Küla, 1916 * Hingekarjane Römer, 1917 * Maa jôud, 1918) * Läbi rädi, 1927 ;Näytelmiä: * Neli päeva, 1904 * Kosilane, 1905 * Ema, 1908 == Lähteet == Luokka:Virolaiset kirjailijat Luokka:Vuonna 1871 syntyneet Luokka:Vuonna 1930 kuolleet
Putnamin piirikunta (Florida)

Putnamin piirikunta () on Yhdysvaltojen Floridan osavaltiossa sijaitseva piirikunta. Sen väkiluku oli 74 521 vuonna 2019. Piirikunnan hallintokeskus on Palatkan kaupunki. Piirikunta perustettiin 18. tammikuuta 1849. == Lähteet == == Aiheesta muualla == Luokka:Floridan piirikunnat
Seminolen piirikunta (Florida)

Seminolen piirikunta () on Yhdysvaltojen Floridan osavaltiossa sijaitseva piirikunta. Sen väkiluku oli 471 826 vuonna 2019. Piirikunnan hallintokeskus on Sanfordin kaupunki. Piirikunta perustettiin 25. huhtikuuta 1913. == Lähteet == == Aiheesta muualla == Luokka:Floridan piirikunnat
Filippus Simonsson

Filippus Simonsson oli baglien puolueen kannattama Norjan hallitsija vuosina 1207–1217. Simonsson oli birkebeinien tukeman kuningas Inge Bårdinpojan vastakuningas. Filippus Simonsson oli Simon Kåressonin ja Margaretan poika. Flippuksen äiti Margareta oli Oslon piispa Nikolas Arnessonin sisar ja kuningas Inge Koukkuselän sisarpuoli. Baglit valitsivat Filippuksen jaarliksi vuonna 1204 ja kuninkaaksi vuonna 1207. Kvitsøyan sopimuksen jälkeen Filippus tunnusti kuningas Inge Bårdinpojan ylivallan, mutta sai hallittavakseen Opplandenen ja Vikenin alueet, joita hän hallitsi Ingen nimissä kuolemaansa saakka. Filippus oli naimisissa kuningas Sverre Sigurdinpojan tyttären Kristinin kanssa. Avioliitto oli osa baglien ja birkebeinien välistä sopimusta. == Lähteet == Luokka:Vuonna 1217 kuolleet Luokka:Norjan hallitsijat
Ernst Zitelmann

Ernst Zitelmann (1852–1923Zitelmann, Ernst, BnF 3.9.1997, viitattu 8.12.2020 ) oli saksalainen oikeusoppinut ja runoilija.Zitelmann, Ernst. Tietosanakirja osa 10. Tietosanakirja-osakeyhtiö 1917 Zitelmann oli vuodesta 1884 professorina Bonnissa. Hänen oikeustieteellisiä teoksiaan ovat Begriff und Wesen der sogenannten juristischen Personen (1873), Irrtum und Rechtsgeschäft (1873), Die Gefahren des Bürgerlichen Gesetzhuches für die Rechtswissenschaft (1896), Das Recht des Bürgerlichen Gesetzbuches. I. Allgemeiner Teil. (1900) ja Internationales Privatrecht (I–II, 1897, 1903). Zitelmannin kaunokirjallisesta tuotannosta esimerkkejä ovat Gedichte (1881), Memento vivere (1900) ja Radierungen und Momentaufnahmen (1904). == Lähteet == ==Aiheesta muualla== Luokka:Saksalaiset kirjailijat Luokka:Saksalaiset oikeustieteilijät Luokka:Vuonna 1852 syntyneet Luokka:Vuonna 1923 kuolleet
Otos-77

Otos-77 oli porilainen vuonna 1997 perustettu yhtye. Yhtyeen kitaristi- laulajana oli Tommy Huovinen, basistina Jarno Kylmänen ja rumpalina myöhemmin Magyar Possessa soittanut Olli Joukio. Yhtye teki useita musiikkivideoita ja esiintyi muutaman kerran muun muassa MTV3:n Jyrki-ohjelmassa. Yhtye myi itse keikkansa ja lämmitteli useasti Tehosekoitin- ja Apulanta-yhtyeitä. Viimeisen keikkansa se soitti Helsingin Lepakossa hieman ennen sen purkua. Otos77 julkaisi yhden pitkäsoiton nimeltä Turhaa, sekä kolme singleä. Yhtye lopetti toimintansa 2002 jonka jälkeen Tommy Huovinen siirtyi soolouralle. == Lähteet == Luokka:Suomalaiset yhtyeet
Paju (etunimi)

Paju on suomalainen luontoaiheinen etunimi. Digi- ja väestötietoviraston mukaan se on vuoteen 2020 mennessä ollut virallisena nimenä noin 130–140 naisella ja noin 30–40 miehellä. Etunimitilaston tietojen perusteella Paju- nimi on ollut käytössä ainakin yhdellä 1800-luvulla syntyneellä henkilöllä. Ennen 1980-lukua se on kuitenkin ollut Suomessa hyvin harvinainen etunimi. Suurin osa Pajuista on syntynyt 2000- tai 2010-luvulla, jolloin luontoon liittyvät, suomenkieliset nimet ovat olleet suosittuja. Nimistöntutkimuksen dosentti Minna Saarelma-Paukkala on todennut, että Paju-nimen käyttö voi liittyä myös uudenlaiseen sukupuolineutraalien nimien trendiin. Hänen mukaansa jotkut vanhemmat haluavat nykyään kyseenalaistaa vallitsevan sukupuolijärjestelmän ja antaa lapselleen tietoisesti sellaisen nimen, joka ei ole selkeästi pojan eikä tytön nimi. Pajulla ei ole nimipäivää almanakassa. ==Lähteet== ==Aiheesta muualla== * Etunimien taivutus: Paju (Kotimaisten kielten keskuksen verkkojulkaisu) Luokka:Etunimet
Orangen piirikunta (Florida)

Orangen piirikunta () on Yhdysvaltojen Floridan osavaltiossa sijaitseva piirikunta. Sen väkiluku oli 1 393 452 vuonna 2019. Piirikunnan hallintokeskus on Orlandon kaupunki. Piirikunta perustettiin vuonna 1845. == Lähteet == == Aiheesta muualla == Luokka:Floridan piirikunnat
Maximus Tainio

Maximus Tainio (s. 24. toukokuuta 2001) on suomalainen jalkapalloilija, joka edustaa Ykkösliigassa pelaavaa SalPaa. Tainio on pelipaikaltaan keskikenttäpelaaja. Tainio HJK-juniorivuosien jälkeen siirtyi syksyllä Englantiin Tottenhamn Hotspurin organisaatioon, jossa hän kesään 2020 mennessä pelasi alle 18-vuotiaiden sarjaa Tottenhamin joukkueessa 15 ottelussa. Hän kävi kentällä vaihdosta kahdessa ottelussa Tottenhamin kakkosjoukkueessa. Kesällä 2020 hän palasi Suomeen Veikkausliigassa pelanneen FC Hakan riveihin. Maximus Tainio on pelannut Suomen eri ikäkausimaajoukkueissa vuoden 2020 loppuun mennessä 18 ottelua. == Yksityiselämä == Maximus Tainion isä on entinen Suomen maajoukkuepelaaja Teemu Tainio, joka valmentaa myös FC Hakaa kaudesta 2020 lähtien. == Lähteet == Luokka:Suomalaiset jalkapalloilijat Luokka:Vuonna 2001 syntyneet Luokka:Elävät henkilöt
Okeechobeen piirikunta

Okeechobeen piirikunta () on Yhdysvaltojen Floridan osavaltiossa sijaitseva piirikunta. Sen väkiluku oli 42 168 vuonna 2019. Piirikunnan hallintokeskus on Okeechobeen kaupunki. Piirikunta perustettiin 8. toukokuuta 1917. == Lähteet == == Aiheesta muualla == Luokka:Floridan piirikunnat
Nils Herman Quiding

thumb|upright|Nils Herman Quiding Nils Herman Quiding, kirjailijanimi Nils Nilsson, arbetskarl, (1808–1886) oli ruotsalainen juristi, toimittaja ja yhteiskuntapoliittinen kirjailija. Quiding oli 1847–1879 raatimiehenä Malmössä, toimitti 1838–1842 lehteä Malmö tidning ja oli porvarissäädyn jäsenenä 1862–1863. Perehdyttyään eurooppalaisten yhteiskuntien kehitykseen ja puutteisiin hän esitti radikaaleja ehdotuksia valtiolaitoksen ja ihmisten yhteiselämän uusimiseksi varsinkin kirjoissaan Slutliqvid med Sveriges lag (1873; 1. p. ilmestynyt 1865 nimellä Europas grundlag för tjugonde seklet, 3. p. nimellä Samhällsidealet och rätta vägen dit 1882) ja Platos stat i korrigerad bild (1876), joka on utopistinen tulevaisuudenkuva. Slutliqvid ilmestyi tekijänimellä Nils Nilsson, arbetskarl.Quiding, Nils Herman. Tietosanakirja osa 11. Tietosanakirja-osakeyhtiö 1922Quiding, Nils Herman Nordisk familjebok 33. 1922 Quidingin tytär oli kirjailija Annie Åkerhielm. == Lähteet == ==Aiheesta muualla== Luokka:Ruotsalaiset toimittajat Luokka:Ruotsalaiset juristit Luokka:Ruotsalaiset kirjailijat Luokka:Vuonna 1808 syntyneet Luokka:Vuonna 1886 kuolleet
Peugeot Invest

Peugeot Invest (entiseltä toiminimeltään FFP) on vuonna 1929 perustettu ranskalainen pörssiyhtiö, josta 80 prosenttia omistaa Peugeotin perheen määräysvallassa oleva holdingyhtiö Établissements Peugeot Frères. Yritys omistaa vähemmistöosuudet useissa ranskalaisissa teollisuusyrityksissä, kuten Safran, Orpea ja Groupe SEB. Luokka:Ranskalaiset pörssiyhtiöt
Helkkää pienet tiu’ut

Helkkää pienet tiu’ut on suomalainen joululaulu, jonka on säveltänyt Toivo Kärki ja sanoittanut Reino Helismaa. Laulun levytti ensimmäisenä Eila Pienimäki vuonna 1961. Laulun ovat levyttäneet myös mm. Essi Wuorela (1994), Eino Grön (2000) ja Joel Hallikainen (2001). Laulu kertoo joulupukista ja pukin nuorimmasta tontusta, jotka jakavat lahjoja jouluaattona. Laulu alkaa sanoilla: Helkkää pienet tiu’ut, hoi; Taas on jouluilta; Tullessansa joulu toi; Korvatunturilta; Pukin tontun nuorimman; Iloisen ja nauravan; Aivan vartavasten; Riemuks pienten lasten. == Lähteet == Luokka:Suomalaiset joululaulut
Anatoli Petuhov

Anatoli Petuhov (Šimozero, Vytegran piiri, Vologdan alue) oli tunnettu vepsäläinen kirjailija. Häntä on nimitetty tunnetuimmaksi vepsäläiskirjailijaksi. Jo neuvostoaikana hän kuului koko Venäjän merkittävimpien kirjailijoiden joukkoon. Aluksi Petuhov kirjoitti teoksensa venäjäksi, mutta siirtyi myöhemmin kirjoittamaan myös vepsäksi. Hän otti teoksiinsa aiheita vepsäläisten elämästä ja puhui itse vepsää. Petuhov kirjoitti lisäksi pohjoisen luonnosta. Hän sai useita palkintoja kirjallisesta työstään. Petuhov osallistui vepsäläisten kirjailijoiden ensimmäiseen maailmankonferenssiin vuonna 2002 Juminkeossa Kuhmossa. Petuhov toimitti Vepsän kielen sanakirjan akateemista julkaisua, osallistui vepsän kielen aakkosten kehittämiseen sekä vepsän kielen oppikirjojen laatimiseen. == Lähteet == Luokka:Vepsäläiset henkilöt Luokka:Kirjailijat Luokka:Syntymävuosi puuttuu Luokka:Kuolinvuosi puuttuu
Kuriiri (vuoden 2021 elokuva)

Kuriiri on vuonna 2021 ensi-iltansa saanut suomalainen draamaelokuva, jonka on ohjannut Eeva Voitila. == Juoni == Kuriiri kertoo siivooja Railasta, joka ryhtyy salakuljettamaan taidetta, timantteja ja turkiksia Neuvosto-Viroon. Elokuva käsittelee aikaa, jolloin suomalaiset veivät Viroon arjen käyttötavaraa, kuten farkkuja, sukkahousuja ja purukumia. Elokuvan juoni perustuu tositapahtumiin. == Näyttelijät == == Tuotanto == Kuriiri kuvattiin Tampereella kesällä 2020. Elokuvan ensi-ilta on vuonna 2021. Elokuvaa levittää Suomessa Kuusan Kino. Kuriirin teaser-traileri julkaistiin 15 joulukuuta 2020. == Lähteet == == Aiheesta muualla == * Luokka:Suomalaiset draamaelokuvat Luokka:Vuoden 2021 suomalaiset elokuvat
Baldone

Baldone () on kaupunki Vidzemessä Latviassa, 33 kilometriä Riian eteläpuolella. Se sai kaupunginoikeudet vuonna 1991. Vuonna 2016 siellä oli 2 366 asukasta. == Historia == Baldonen alueella on asuttu kivikaudelta lähtien. Vuonna 1648 sinne perustettiin ruukki, joka valmisti ankkureita ja sotatarvikkeita. 1700-luvun lopulla kaupungista tuli merkittävä kylpyläkaupunki rikkilähteidensä ansiosta. Vaikka sen merkitys heikkeni vuoden 1938 jälkeen, kun Ķemeri oli avattu kilpailevaksi kylpyläkaupungiksi, Baldone tunnettiin hyvin koko Neuvostoliitossa. Baldonella on ollut kaupunginoikeudet vuodesta 1991. == Aiheesta muualla == *Baldonen kotisivut Luokka:Latvian kaupungit
Singaporen maavoimat

Singaporen maavoimat on Singaporen asevoimien maasodankäynnistä vastaava puolustushaara. Maavoimien komentaja on kenraalimajuri Goh Si Hou. Maavoimilla on käytössään Leopard 2 -taistelupanssarivaunuja. Perusaseena käytössä on SAR 21 -rynnäkkökivääri. == Lähteet == == Aiheesta muualla == Luokka:Maavoimat Maavoimat
Urbukse järv

Urbukse järv, myös Urbuse järv on Virossa Harjumaalla Anijan kunnassa sijaitseva eutrofinen järvi. Urbukse-järvi sijaitsee Tallinnasta noin 60 km:n päässä Koillis-Viron humusravinteisten järvien alueella. Se on järvi Nelijärven selänneketjujen juurella noin 10 metrin syvyydessä jääkauden aiheuttamassa painanteessa, jonka vettä salpaa Aegviidu-Jäneda harjujakson e. oosistiku moreeniharju. Järven itäpuolella selänne haarautuu neljään suuntaan muodostaessa Nelijärven vuorisolmun. Urbukse järveä vastapäätä sijaitsee Purgatsi järv ja kapea harjakattoinen selänne erottaa sen Sisalikujärvestä. Urbukse on sijainniltaan Nelijärven järvien keskimmäinen ja kooltaan suurin, noin 4,6 tai 4,8 hehtaaria. Suurin syvyys on noin 8,5 tai 8,7 metriä, joidenkin tietojen mukaan mutaa mukaan lukien jopa 10 metriä ja keskimääräinen syvyys 5,3 metriä. Syvin kohta on hieman järven keskiosasta pohjoiseen, mutta myös keskiosan eteläpuolinen alue on syvä. Vedenpintaa on 10 km²:n verran, vesimassa ei lämpötilakerrostu, on kloridiköyhä, kirkas ja pehmeä. Urbukse- järvi on umpijärvi, joka sademäärän lisäksi saa vettä yksittäisistä lähteistä. Järven rantaviiva on enimmäkseen hiekkaista, mutta syvemmällä pohjassa on merkittävä määrä humushappoja eli ruskeaa sapropelia, jonka päällä on levien muodostamaa vihreää mutaa. Järveä ympäröi sekä seka- että havumetsä, jossa mäntyjen, kuusien ja koivujen lisäksi kasvaa pähkinäpensaita ja nuoria tammia. Järven pohjoisrannalle Uue- ja Vana-Urbukse-maatiloille on muodostunut asutusta. Vesikasvillisuus vie järven tilavuudesta lähes neljänneksen ja eri lajia on 10. Runsaasti esiintyy rannoilla raatteita, kurjenjalkaa ja pullosaraa, vedenpinnalla pieniä lumpeita ja uivaa vidatia ja pohjassa näkinsammaleita. Järvestä on löydetty pieni määrä harvinaisia kasveja, mm. nuotto- että tummalahnanruohoa. Toisinaan järvessä esiintyy erittäin voimakasta sinilevien kukintaa, josta ensimmäinen maininta on elokuun lopulta 1936. Järven kasvillisuus on muuttunut ja läpinäkyvyys on vähentynyt. Urbukse on edelleen Nelijärven järvistön paras kalastusjärvi, jossa enimmäkseen on ahventa ja 1800-luvulla tuotua lahnaa, samoin on runsaasti haukea, suutaria, särkeä, ruutanaa ja sorvaa. Nelijärven selänteet ja järvet kuuluvat valtion luonnonsuojeluun alkaen v. 1957. Paikkakunta on 26. lokakuuta 1971 lähtien ollut Kõrvemaan kansalliseen maisemansuojeluun kuuluvaa aluetta, josta v. 1999. tuli Kõrvemaa luonnon- ja maisemansuojelualue. ==Lähteet== Luokka:Harjumaan järvet Luokka:Jägala jõen vesistö
Liekkisiipiturpiaali

Liekkisiipiturpiaali (Agelasticus thilius) on turpiaaleihin kuuluva lintulaji. Lajia tavataan Etelä-Amerikasta. ==Koko ja ulkonäkö== Liekkisiipiturpiaali voi kasvaa 18-19 cm pitkäksi. Sukupuolet eroavat toisistaan ulkonäöltään. Liekkisiipiturpiaalikoiras on väriltään kauttaaltaan musta lukuun ottamatta keltaisia siipien olkapäitä. Naaraslintu on pohjaväriltään harmahtavan ruskea ja ruumiissa on runsaasti mustia ja tummanruskeita viiruja. Naaraalla on valkoinen silmäkulmajuova ja siipien olat ovat koiraan tavoin keltaiset. ==Levinneisyys ja elinympäristö== Liekkisiipiturpiaalia tavataan Perusta ja Boliviasta sekä eteläisimmästä Brasiliasta Argentiinaan ja Chileen ulottuvalta alueelta. Lajin elinympäristöä ovat suot, ruovikot ja kosteat ruohomaat. Liekkisiipiturpiaalin ravintoa ovat hyönteiset ja siemenet. Pesänsä lintu rakentaa maahan ja se pesii usein pieninä ryhminä. ==Lähteet== Luokka:Turpiaalit
Bpifrance

Bpifrance (Banque publique d'investissement) on ranskalainen investointipankki. Sen omistavat valtiollinen Caisse des dépôts et consignations ja EPIC Bpifrance. Luokka:Ranskalaiset pankit Luokka:Ranskalaiset valtionyhtiöt
Aesthetic Perfection

Aesthetic Perfection on yhdysvaltalainen elektronisen musiikin projekti, jonka perusti Daniel Graves vuonna 2000. Kokoonpano on esiintynyt Suomessa kahdesti Helsingin Jäähallissa ensimmäisen kerran helmikuussa 2020 osana Euroopan- kiertuettaan ja toisen kerran 03.12.2023 Till Lindemannin lämppärinä. == Diskografia == === Studioalbumit === * Close to Human (2005) * A Violent Emotion (2008) * All Beauty Destroyed (2011) * 'Til Death (2014) * Imperfect (2015) * Blood Spills Not Far from the Wound (2015) * Into the Black (2019) == Lähteet == == Aiheesta muualla == * Yhtyeen kotisivut Luokka:Yhdysvaltalaiset elektronisen musiikin yhtyeet
Proton X50

Proton X50 on Protonin vuodesta 2020 lähtien valmistama crossover-tyyppinen automalli. Se perustuu Geely Binyue -malliin, sillä kiinalainen Geely omistaa Protonista puolet. Moottorina on turboahdettu kolmesylinterinen 1,5-litrainen (148/175 hv) bensiinimoottori, joka on kehitetty Geelyn ja Volvon välisessä yhteistyössä. Voimansiirtona on aina seitsemänportainen kaksoiskytkinvaihteisto. == Lähteet == == Aiheesta muualla == X50 Luokka:J-segmentin autot Luokka:2020-luvun autot